เว็บตปท.เผย”เฟด”ชะลอขึ้นดบ.ปีนี้มองศก.สหรัฐตึงตัว ฟาก”ทรัมป์”จวก”เจอโรม”ทำหุ้นปั่นป่วน!
เว็บตปท.เผย"เฟด"ชะลอขึ้นดบ.ปีนี้มองศก.สหรัฐตึงตัว ฟาก"ทรัมป์"จวก"เจอโรม"ทำหุ้นปั่นป่วน!
22 พ.ย. 2561

เว็บข่าว Market News International รายงานอ้างอิงแหล่งข่าวซึ่งเป็นเจ้าหน้าที่ระดับสูง ระบุว่า ขณะนี้ธนาคารกลางสหรัฐฯ หรือ เฟด อยู่ในระหว่างการติดสินใจชะลอการขึ้นอัตราดอกเบี้ย หลังจากมองเห็นว่าการเงินของสหรัฐเริ่มที่จะตึงตัวขึ้นเรื่อยๆ ขณะที่ในปีหน้าเฟดมีแนวโน้มที่จะหยุดการขึ้นอัตราดอกเบี้ยนับตั้งแต่ไตรมาส 2 ของปี 2562
ด้าน ประธานาธิบดีโดนัลด์ ทรัมป์ ออกมาวิพากษ์วิจารณ์การทำงานของเฟด โดยระบุว่า เฟดเป็นตัวปัญหา และเขาต้องการให้มีการปรับลดอัตราดอกเบี้ยลง
“ผมอยากให้เฟดลดดอกเบี้ยลง ผมว่าดอกเบี้ยของเราตอนนี้สูงเกินไป และผมก็คิดว่าเรามีกำลังปัญหากับเฟดมากกว่าหน่วยงานอื่นๆ” ก่อนหน้านี้ ปธน.ทรัมป์ได้เคยออกมาวิพากษ์วิจารณ์การทำงานของเฟดมาแล้วว่า เฟดถือเป็นภัยคุกคามใหญ่ที่สุดสำหรับเขา และตนเองวิตกกังวลว่าการปรับขึ้นอัตราดอกเบี้ยของเฟดจะส่งผลกระทบต่อการขยายตัวทางเศรษฐกิจของสหรัฐ ภัยคุกคามที่ใหญ่ที่สุดของผมก็คือเฟด เพราะเฟดกำลังขึ้นอัตราดอกเบี้ยเร็วเกินไป” ปธน.ทรัมป์ กล่าวว่า
ขณะที่ ระบุว่า นายเจอโรม พาวเวล ประธานเฟด เข้มงวดเกินไปในการใช้นโยบายการเงิน และกำลังดำเนินการอย่างผิดพลาด
ทั้งนี้ เฟดได้ปรับขึ้นอัตราดอกเบี้ย 6 ครั้งนับตั้งแต่ที่ทรัมป์เข้ารับตำแหน่งประธานาธิบดีสหรัฐในเดือนม.ค.ปีที่แล้ว เทียบกับที่เฟดปรับขึ้นอัตราดอกเบี้ยเพียง 1 ครั้งในสมัยของอดีตประธานาธิบดีบารัค โอบามา   เฟดได้ขึ้นอัตราดอกเบี้ยไปแล้ว 3 ครั้งในปีนี้ โดยอัตราดอกเบี้ยปัจจุบันเป็นร้อยละ 2.25
นอกจากนี้ยังส่งสัญญาณปรับขึ้นอีก 1 ครั้งก่อนสิ้นปีนี้ โดยมีแนวโน้มว่า เฟดจะปรับขึ้นอีก 3 ครั้งในปีหน้า ซึ่งสร้างความวิตกกังวลให้กับตลาด โดยมีนักลงทุนบางส่วนออกมาระบุว่า การขึ้นดอกเบี้ยของเฟดจะสร้างความวุ่นวายให้กับตลาด และเป็นสาเหตุให้ตลาดหุ้นสหรัฐร่วงลงอย่างหนักเมื่อวันอังคารที่ผ่านมา 